pythainlp/thai_wikipedia_clean_20230101 huggingface dataset:
Aventador Ultimae ทรงพลังด้วยเครื่องยนต์ V12 ความจุ 6.5 ลิตร ให้กำลังสูงสุด 770 แรงม้า และแรงบิดสูงสุด 720 นิวตันเมตร มากกว่ารุ่น S ถึง 39 แรงม้า และมากกว่ารุ่น SVJ อยู่ 10 แรงม้า จากตัวเลขที่เพิ่มขึ้นและมาตรการลดน้ำหนักต่างๆ ทำให้รถมีน้ำหนักน้อยกว่ารุ่น S อยู่ประมาณ 25 กก.และมีอัตราส่วนกำลังต่อน้ำหนักเท่ากับ SVJ พละกำลังถูกส่งไปยังล้อทั้ง 4 ผ่านเกียร์อัตโนมัติแบบ single-clutch 7 สปีด ซึ่งสามารถเปลี่ยนเกียร์ได้ภายในเวลาเพียง 50 มิลลิวินาที ช่วยให้ Ultimae coupe เร่งความเร็วจาก 0-100 กม.ต่อชม. ได้ใน 2.8 วินาที จนถึงความเร็วสูงสุด 355 กม.ต่อชม. ในขณะที่ Roadster นั้นช้ากว่าหนึ่งในสิบวินาที แต่มีความเร็วสูงสุดเท่ากัน
Ultimae ทั้ง 2 รุ่นติดตั้งระบบกันสะเทือนแบบแม่เหล็ก พวงมาลัยล้อหลัง และเบรกคาร์บอนเซรามิกพร้อมคาลิปเปอร์แบบ 6 พอตที่ด้านหน้า และคาลิปเปอร์แบบ 4 พอตที่ด้านหลัง ในขณะที่น้ำหนักของรุ่นคูเป้อยู่ที่ 1,550 กก. และรุ่นโรดสเตอร์อยู่ที่ 1,600 กก.
แม้ว่ารถคันนี้อาจมีสมรรถนะแบบ SVJ แต่ทาง Aventador ก็เลือกที่จะไม่ดีไซน์ให้ดุดดันเท่า โดยในส่วนของภายนอกนั้นมาพร้อมชนหน้าแบบใหม่ที่คล้ายกับ Aventador S พร้อม splitter แบบแอคทีฟและช่องลมไอดีแบบใหม่ ทำให้ Ultimae มีประสิทธิภาพและการระบายความร้อนตามหลักอากาศพลศาสตร์ที่เหนือกว่า ส่วนด้านหลังมีสปอยเลอร์แบบแอคทีฟ ซึ่งสามารถปรับได้ 3 รูปแบบ โดยเลือกเน้นประสิทธิภาพสูงสุด การควบคุมสูงสุด หรือปิดได้ ส่วนนี้จะทำงานร่วมกับระบบสร้างอากาศหมุนวนที่ด้านล่างของรถและช่วยระบายความร้อนให้กับเบรก
มันก็ถือเป็นการประกาศอำลารถซุปเปอร์คาร์ตระกูลที่วางจำหน่ายมายาวนานจนครบ 10 ปี อย่างเป็นทางการไปในตัว ก่อนยุติการผลิตภายในปี 2021 นี้
สำหรับราคาเริ่มต้น Aventador LP 780-4 Ultimae coupé อยู่ที่ 42,500,000 บาท และราคาเริ่มต้นของ Aventador LP 780-4 Ultimae Roadster อยู่ที่ 45,900,000 บาท
Lamborghini Aventador LP 780-4 Ultimae รุ่นสุดท้าย จะถูกประมูล พร้อมด้วย NFT 1:1 สำหรับผู้ที่ชนะการประมูล จะมีโอกาศได้เห็นอนาคตของ แลมโบร์กินีในรูปแบบภาพเสมือนจริง ของรถยนต์รุ่นต่างๆ ที่กำลังมาถึง
นอกจากนี้ จะได้ถูกพาทัวร์ส่วนตัวในพิพิธภัณฑ์ของบริษัทและสนทนากับ Steve Aoki และ Krista Kim แต่ในการประชุมออนไลน์เท่านั้น Lamborghini ระบุว่ามันคือ V12 รุ่นสุดท้าย และ ตอนนี้ได้รับการยกเลิกการผลิต นอกจากนี้รถยนต์กว่า 15 คัน ในเรือบรรทุกสินค้าของ Felicity Ace ล่ม ทำให้บริษัทต้องเริ่มการผลิตใหม่ หลังจากยานพาหนะเหล่านี้เสร็จสิ้นแล้ว Ultimae ตัวสุดท้ายก็จะถูกผลิตขึ้นเพื่อใช้ในการประมูลครั้งสุดท้าย
นอกจากการประกาศเกี่ยวกับการประมูลรถยนต์แล้ว Lamborghini ยังได้เปิดเผยข้อมูลที่สำคัญอีกประการหนึ่ง เรารู้มาระยะหนึ่งแล้วว่าผู้สืบทอดของ Aventador จะเป็นรถไฮบริด และ ตอนนี้แบรนด์จากอิตาลีที่แปลกใหม่ก็เพิ่มว่าจะเป็นของรุ่น PHEV ใหม่ในอนาคต Lamborghini PHEV จะไม่ใช่รถยนต์สำหรับการผลิตที่ใช้พลังงานไฟฟ้าคันแรกของบริษัท เนื่องจากยังมี Sian FKP 37 ปี 2019 ที่มีเทคโนโลยีซุปเปอร์คาปาซิเตอร์ ย้อนเวลากลับไป Asterion 2014 รถต้นแบบปลั๊กอินไฮบริดตัวแรกของบริษัท
ประวัติอันยาวนานของชื่อ Aventador กว่า 10 ปีได้สิ้นสุดลงแล้วในปี 2021 คงเหลือเพียงชื่อ และ ตำนานให้สะสมกันต่อไป ในทางกลับกัน Lamborghini จะมีตัวที่สืบทอด Aventador นอกจาก V12 ใหม่ล่าสุดแล้ว
Stephan Winkelmann ยังยืนยันว่า “ระบบขับเคลื่อนใหม่ทั้งหมด จะมาพร้อมแบตเตอรี่ใหม่ แบตเตอรี่ใหม่ ทุกอย่างใหม่หมด ” เราคาดว่าจะคือซูเปอร์คาร์ไฟฟ้าคันใหม่ ที่จะมาแทน
อะเวนตาโดร์ เจ.
เปิดตัวครั้งแรกในงานเจนีวา มอเตอร์ โชว์ ปี ค.ศ. 2012 เป็นรุ่นจำกัดจำนวนในลักษณะ สปีดสเตอร์ ( Speedster ) คือไม่มีหลังคา นอกจากนี้ภายในยังไม่มีเครื่องปรับอากาศ รวมถึงเครื่องเล่นวิทยุ ทำให้รถ มีน้ำหนักเบาขึ้น โดยรถมีน้ำหนักเพียง 3,472 ปอนด์ (1,575 กิโลกรัม) โดยตัวอักษร "เจ" ย่อมาจาก Jota ซึ่งอ้างถึง ลัมโบร์กีนี มิวร่า โจตา ( Lamborghini Miura Jota ) ในปี 1970 อะเวนตาโดร์ เจ ได้จำหน่ายในราคาสูงถึง 2.8 ล้านดอลลาร์สหรัฐ
อะเวนตาโดร์ Boeing Dreamliner Edition (2012).
Lamborghini Aventador Dreamliner Edition เป็นรุ่นของ Aventador LP 700-4 coupé ที่มีโทนสีน้ำเงินและสีขาวจากโบอิง 787 ดรีมไลเนอร์และล้อสีดำสนิท ยานพาหนะได้รับการเปิดเผยในปี 2555 การประชุมสุดยอดซัพพลายเออร์ด้านการบินและอวกาศและการป้องกัน
อะเวนตาโดร์ LP 720-4 50º Anniversario (2013).
Lamborghini Aventador LP 720-4 50º Anniversario เป็นรุ่นจำกัด (200 หน่วย - 100 Coupé และ 100 Roadster) ของ Aventador LP 700-4 เพื่อฉลองครบรอบ 50 ปีของ Automobili Lamborghini รวมกำลังเครื่องยนต์ที่เพิ่มขึ้นเป็น 720 PS (530 kW; 710 bhp) ผ่านการปรับเทียบเครื่องยนต์เฉพาะแบบใหม่ ช่องรับอากาศด้านหน้าที่ขยายและขยายออก และสปลิตเตอร์ตามหลักอากาศพลศาสตร์ ลิ้นปีกนกขนาดเล็กที่ด้านข้าง ปลายด้านหลังแบบใหม่ที่มีดิฟฟิวเซอร์ที่ขยายใหญ่ขึ้นและโครงตาข่ายที่กว้างขวาง ที่ปรับปรุงการระบายอากาศของห้องเครื่องยนต์ให้ดียิ่งขึ้น สีตัวถัง Giallo Maggio (อิตาลีสำหรับ "May yellow") ซึ่งเป็นรุ่นเอกสิทธิ์เฉพาะรุ่น โดดเด่นด้วยสีเหลืองเป็นประกายพร้อมชั้นของอนุภาคโปร่งใสและสะท้อนแสงสูง ด้านหน้าและด้านหลังและธรณีประตูแบบทูโทน (Giallo Maggio และสีดำด้าน) ภายในเบาะหนังกึ่งอนิลีนใน Nero Ade (สีดำ) พร้อม Terra Emilia (อุปกรณ์เสริม Giallo Quercus (สีเหลือง) พร้อมลายเพชร Q-Citura ครบรอบ 50 ปี ตราสัญลักษณ์ในฟอร์จคอมโพสิตคาร์บอนไฟเบอร์
Niche Cars ผู้แทนจำหน่าย Lamborghini ในประเทศไทย ได้จัดเปิดตัว Lamborghini Aventador รุ่นพิเศษ ฉลองครบรอบ 50 ปี ของ Automobili Lamborghini ที่เริ่มก่อตั้งใน ค.ศ.1963 จนถึง ปัจจุบัน 2013 จึงได้ผลิตรถรุ่นพิเศษ ที่มีจำนวนเพียง 100 คัน ชื่อรุ่น Lamborghini Aventador LP720-4 50th Anniversario ที่มีทั้งแบบตัวถัง คูเป้ 2 ประตู และ โรดสเตอร์เปิดประทุน
อะเวนตาโดร์ Airport Vehicle (2013).
Lamborghini Aventadors ถือเป็นหนึ่งในซูเปอร์คาร์ที่มีภารกิจมากที่สุดในโลก นอกจากการเป็นรถสายตรวจในดูไบแล้ว ล่าสุดยังต้องเป็นรถลาดตระเวนเพื่อความปลอดภัยในสนามบินโบโลญญาของอิตาลี ซึ่งตั้งอยู่ห่างจากสำนักงานใหญ่ของ Lamborghini เพียงครึ่งชั่วโมงเท่านั้น
ซูเปอร์คาร์ Aventador ถูกส่งตรงจากโรงงาน Lamborghini มาเพื่อทำหน้าที่ดูแลความสงบเรียบร้อยภายในสนามบินโบโลญญาถึงวันที่ 19 พฤษภาคมนี้ อันเป็นส่วนหนึ่งของการเฉลิมฉลองครบรอบ 50 ปีเต็มการดำเนินธุรกิจของแบรนด์ซูเปอร์คาร์ตรากระทิง โดยนอกจากการรักษาความปลอดภัยแล้ว Aventador ยังทำหน้าที่นำทางเครื่องบินที่แท็กซี่เข้าสู่รันเวย์อีกด้วย
อะเวนตาโดร์ Pirelli Edition (2014).
แลมโบกินี่ (Lamborghini) ผู้ผลิตซูเปอร์คาร์จากประเทศอิตาลี เผยโฉมรถรุ่นพิเศษที่สร้างขึ้นเพื่อฉลองความสำเร็จร่วมกันระหว่างแลมโบกินี่กับ พิเรลลี่ (Pirelli) ผู้ผลิตยางรถยนต์ชื่อดังด้วย แลมโบกินี่ อเวนทาดอร์ พิเรลลี่ อิดิชั่น (Lamborghini Aventador Pirelli Edition)
อะเวนตาโดร์ มิวร่า โฮเมจ (2016).
เปิดตัวกระทิงดุรุ่นพิเศษ Lamborghini Aventador Miura Homage (แลมโบร์กินี่ อเวนทาดอร์ มิวร่า โฮเมจ) ฉลองครบรอบ 50 ปีให้รถรุ่น Miura !!
แลมโบร์กินี่ฉลองครบรอบ 50 ปีให้กับรถคลาสสิครุ่น Miura (มิวร่า) ที่เปิดตัวในปี 1969 ด้วยกระทิงดุรุ่นพิเศษ Lamborghini Aventador Miura Homage (แลมโบร์กินี่ อเวนทาดอร์ มิวร่า โฮเมจ) ที่มาพร้อมเครื่อง V12 ความจุ 6.5 ลิตร พละกำลัง 691 แรงม้า
การตกแต่งที่มาเป็นพิเศษของรุ่นนี้คือสีตัวถังแดง-ทองตามแบบมิวร่ารุ่นคลาสสิค ล้อขนาด 20 และ 21 นิ้วสีทองเช่นเดียวกัน แถมยังมีตราสัญลักษณ์ Miura 50th แปะบนตัวถังเพื่อบ่งบอกถึงความเป็นมาของรุ่นพิเศษ รุ่นนี้เปิดทำการผลิตเพื่อเป็นของสะสมเพียง 50 คันเท่านั้น และทุกคันได้มีการจองล่วงหน้าไว้หมดแล้วด้วย
อะเวนตาโดร์ SVJ 63.
แลมโบกินี่ Aventador SVJ "63 Edition" รุ่นพิเศษฉลองปีก่อตั้งบริษัท (1963) โดดเด่นด้วยชุดแต่งสีขาวพิเศษที่มีหมายเลข 63 โดดเด่นกว่าตัวรถก่อนจะเสนอขายครั้งแรกและจำนวนจำกัดเพียง 63 คัน ในขณะที่ การผลิตทั้งหมดของ Aventador SVJ จะถูกจำกัดไว้เพียง 963 คัน โดยรวม 63 คัน โดยจะเริ่มส่งมอบได้ในช่วงต้นปี 2019
อะเวนตาโดร์ SVJ 63 Roadster.
อะเวนตาโดร์ SVJ 63 Roadster เป็นรุ่นพิเศษของ Aventador SVJ เปิดเผยในสัปดาห์รถมอนเทอร์ในเดือนสิงหาคม 2019 จะจ่ายส่วยให้ชัยชนะของ 2018 และ 2019 ที่24 ชั่วโมงเดย์และ12 ชั่วโมง Sebring 63 จะถูกสร้าง ซึ่งเป็นตัวเลขที่แสดงถึงการก่อตั้งของ Lamborghini ในปี 1963 ข้อมูลจำเพาะทางเทคนิคเหมือนกับ SVJ Roadster
อะเวนตาโดร์ แอลพี 770-4 SVJ Xago Edition.
Automobili Lamborghini ให้บริการตกแต่งกระทิงดุตามใจชอบผ่าน Ad Personam studio เพื่อบ่งบอกความเป็นตัวตนของเจ้าของ โดยลูกค้าสามารถไปใช้บริการได้ที่สำนักงาน Sant’ Agata Bolognese ในอิตาลี แต่การระบาดของ COVID-19 ทำให้การเดินทางไม่สะดวก บริษัทจึงแนะนำบริการเสมือนจริง virtual Ad Personam studio พร้อมเปิดตัว Lamborghini Aventador SVJ Xago Edition เพื่อโปรโมทบริการนี้
ในการนี้ บริษัทได้เปิดตัว Lamborghini Aventador SVJ Xago Edition เพื่อส่งเสริมโครงการดังกล่าว โดยกระทิงดุรุ่นนี้ผลิตจำนวนจำกัดเพียง 10 คัน และ สามารถสั่งซื้อได้ผ่านระบบ virtual Ad Personam studio เท่านั้น ส่วนแรงบันดาลใจมาจาก “เมฆหกเหลี่ยม” บนดาวเสาร์ซึ่งมองเห็นได้จากขั้วโลกเหนือ ส่วน Xago เป็นการเฉลิมฉลองเอกลักษณ์การออกแบบของ Lamborghini ใน theme ของ hexagonita
รุ่นพัฒนาต่อจากอะเวนตาโดร์.
เวเนโน.
ลัมโบร์กีนี เวเนโน (; ในภาษาอิตาลี อ่านว่า "เบเนโน") คือรถยนต์นั่งสมรรถนะสูงจำกัดจำนวน โดยคันแรกของเวเนโน ใช้รหัสว่า "Car Zero" ได้โชว์ตัวครั้งแรกที่งาน เจนีวา มอเตอร์ โชว์ ปี ค.ศ. 2013 ในรูปลักษณ์ใหม่และทาด้วยสีเทา ส่วนเครื่องยนต์ ได้นำมาจากอะเวนตาโดร์ทั้งหมด คือ 6.5 ลิตร V12 รถได้ออกแบบมาเพื่อเฉลิมฉลองครบรอบ 50 ปีบริษัทลัมโบร์กีนี
เวเนโน จะมีเพียง 3 คันเท่านั้น ที่จะผลิตออกมา โดยจะใช้สีต่างกัน คือ สีเขียว สีขาว และสีแดง ซึ่งหมายถึงธงอิตาลี (ไม่นับคันที่ 0 "Car Zero" ซึ่งใช้สีเทา โดยคัน Car Zero สีเทา ที่โชว์ในงานเจนีวา จะถูกเก็บรักษาไว้ในพิพิธภัณฑ์ของลัมโบร์กีนี) เวเนโนแต่ละคันมีราคาสูงถึง 3.12 ล้านดอลลาร์ ทำให้เวเนโน เป็นรถที่มีราคาสูงที่สุดประจำปี ค.ศ. 2013 และเวเนโนทั้ง 3 คัน ก็ได้ถูกจำหน่ายออกไปเรียบร้อยแล้ว
คำว่า 'เบเนโน' หรือ 'วือเนนู' มาจากภาษาสเปนและภาษาโปรตุเกส หมายถึง 'เวนอม' (Venom) ซึ่งแปลว่า พิษ ในภาษาไทย
ถึงอย่างไรก็ดี แม้ว่า เวเนโนจะมีราคาสูงถึง 3.12 ล้านดอลลาร์ และจำกัดจำนวนไว้ที่ 3 คัน แต่ก็ยังมีข้อวิพากษ์วิจารณ์ถึงรูปทรงของรถคันนี้ จอห์น เพียร์ลีย์ ฮัฟแมน (John Pearley Huffman) นักวิจารณ์รถยนต์ชื่อดัง ผู้เป็นเจ้าของเว็บไซด์ เอ๊ดมันส์ (edmunds.com) ได้จัดอันดับให้เวเนโนเป็นอันดับหนึ่งของรถที่ขี้เหร่ที่สุดตลอดกาล นอกจากนี้ยังวิจารณ์ว่า "รถซูเปอร์คาร์โบราณทุก ๆ คัน และทุก ๆ ความคิดแย่ ๆ ของลัมโบร์กีนี ได้มายัดลงในรถราคาเว่อร์ ๆ ที่โชว์อยู่ตรงนี้ มันคือสิ่งที่แย่ที่สุดที่สุดของอิตาลีนับตั้งแต่ลัทธิฟาสซิสต์ นี่นับว่ามีเมตตาที่อุตส่าห์ผลิตมาถึง 3 คัน ซึ่งนับว่าเยอะมากเลย"
เซนเทนารีโอ.
ลัมโบร์กีนี เซนเทนารีโอ (; ในภาษาอิตาลี อ่านว่า "เซเทนารี") คือรถยนต์นั่งสมรรถนะสูงจำกัดจำนวน โดยคันแรกของเซนเทนารีโอ ได้โชว์ตัวครั้งแรกที่งาน เจนีวา มอเตอร์ โชว์ ปี ค.ศ. 2016 ในรูปลักษณ์ใหม่และทาด้วยสีเทา ส่วนเครื่องยนต์ ได้นำมาจากอะเวนตาโดร์ทั้งหมด คือ 6.5 ลิตร V12 รถได้ออกแบบมาเพื่อเฉลิมฉลองครบรอบ 100 ปี ของนักอุตสาหกรรมชาวอิตาลี เฟอร์รุชโช ลัมโบร์กีนี
SC18 Alston.
ลัมโบร์กีนี เอสซี 18 อัลสเตอร์  คือรถยนต์นั่งสมรรถนะสูงจำกัดจำนวน ซูเปอร์คาร์พันธุ์หายากค่ายกระทิงดุ โชว์สเต็ปในงาน Goodwood เป็นซูเปอร์คาร์รุ่นแต่งพิเศษรุ่นแรกที่ทาง Lamborghini Squadra Corse ซึ่งเป็นแผนกมอเตอร์สปอร์ตของ Lamborghini ได้ตกแต่งขึ้นมา โดย Lamborghini SC18 Alston เป็นซูเปอร์คาร์รุ่นพิเศษที่ผลิตขึ้นบนพื้นฐาน Lamborghini Aventador โดย Lamborghini SC18 Alston ตัวนี้ ถูกออกแบบให้เน้นสมรรถนะเพื่อสำหรับใช้งานในสนามแข่ง แต่ก็ยังสามารถนำมาวิ่งบนถนนสาธารณะได้อย่างถูกกฎหมายได้ด้วย การออกแบบทุกอย่างเป็นไปตามหลักอากาศพลศาสตร์ ทั้งลู่ลม และงดงาม
Sián FKP 37.
ลัมโบร์กีนี ไซอัน (; ในภาษาอิตาลี อ่านว่า "ไซอัน") คือรถยนต์นั่งสมรรถนะสูงจำกัดจำนวน เปิดตัวกันไปแล้วสำหรับสมาชิกรายล่าสุดของค่ายกระทิงดุ มาพร้อมขุมพลัง Hybrid เป็นครั้งแรกของ production car จากทางค่าย ส่วนที่มาของชื่ออย่าง Sián เป็นภาษาถิ่น Bolognese แปลว่าสายฟ้า เพื่อสื่อถึงการเป็นรถยนต์ที่ใช้ขุมพลังพ่วงระบบไฟฟ้า ขุมพลังของ Lamborghini Sián ระบุว่าเป็น เครื่องยนต์เบนซิน แบบ V12 กำลังสูงสุด 785 แรงม้า ที่ 8,500 รอบ/นาที มาพร้อมระบบ Hybrid เพิ่มกำลังได้อีก 34 แรงม้า สิริรวมกำลังสูงสุดทั้งระบบอยู่ที่ 819 แรงม้า ทำอัตราเร่ง 0 – 100 กิโลเมตร/ชั่วโมง ภายใน 2.8 วินาที ความเร็วสูงสุดทำได้มากกว่า 350 กิโลเมตร/ชั่วโมง จำนวนจำกัด 63 คัน
Sian ถูกจำกัดการผลิตอยู่ที่ 19 คัน บนรุ่น Roadster และอีก 63 คัน บนรุ่น Coupe โดยตัวเลขทั้งหมดนี้มีความหมายซ้อนอยู่ทั้งหมด เนื่องจากตัวเลขเหล่านี้คือปีที่ Ferruccio Lamborghini ก่อตั้ง Automobili Ferruccio Lamborghini S.p.A. ซึ่งเป็นปี 1963
Essenza SCV12.
ลัมโบร์กินี เอสเซนซ่า SCV12 (; คือรถยนต์นั่งสมรรถนะสูงจำกัดจำนวน ไฮเปอร์คาร์รุ่นพิเศษ สิ่งที่โดดเด่นคือเครื่องยนต์อันทรงพลังแบบNA สามารถสร้างกำลังได้ถึง 818 แรงม้า และเป็นรถยนต์ GT คันแรกที่ถูกพัฒนาขึ้นตามกฎความปลอดภัย FIA ซึ่ง มีแผนที่จะผลิตเพียง 40 คันทั่วโลกเท่านั้น
Lamborghini Essenza SCV12 เป็นการสร้างผลงานที่ดีที่สุดของเครื่องยนต์ V12 ที่มีแรงบันดาลใจ ตามแบบกลไกของเครื่องยนต์ ซึ่งเป็นสัญลักษณ์ของแบรนด์ตั้งแต่ปี 1963
ลัมโบร์กีนี เอสซี20 (; คือรถยนต์นั่งสมรรถนะสูงจำกัดจำนวน มาถึงในฐานะรถรุ่นพิเศษ ที่ผลิตเพียงแค่คันเดียวในโลก เป็นรถไฮเปอร์คาร์รุ่นที่สอง ซึ่งออกแบบโดยแผนกมอเตอร์สปอร์ต ของผู้ผลิตและออกแบบรถยนต์ Centro Stile ใน Sant'Agata Bolognese
Lamborghini Squadra Corse เปิดตัวรถซุปเปอร์สปอร์ตที่ถูกสร้างขึ้นมาแค่คันเดียวเท่านั้น นั่นก็คือ กระทิงพิเศษ Lamborghini SC20 ซึ่งเป็นรุ่นที่ถูกสั่งทำขึ้นแค่หนึ่งเดียวบนโลกใบนี้ โดยมีราคาสูงกว่า 150 ล้านบาท Lamborghini อธิบายว่าเป็น “ประเภทรถเปิดประทุน ที่ได้รับการรับรอง สำหรับการใช้งานบนท้องถนน”
Countach LPI 800-4.
ชื่อของ Countach กลับมาอีกครั้งกับค่ายกระทิงดุในชื่อ Lamborghini Countach LPI 800-4 มาพร้อมกับขุมพลัง V12 พ่วงระบบ Hybrid กำลังสูงสุด 814 แรงม้า แต่ปัดเศษเหลือ 800 ถ้วนในรหัสห้อยท้ายชื่อ ทั้งยังเป็นรถยนต์ไม่กี่รุ่นของค่าย ที่มีชื่อไม่เกี่ยวข้องกับชื่อของกระทิง
Lamborghini Countach LPI 800-4 ได้แรงบันดาลใจมาจาก Countach จึงคงเอกลักษณ์ไว้หลายประการทั้งไฟหน้าโคมเหลี่ยม, ช่องลมกันชนหน้าแบบเหลี่ยม, ช่องดักอากาศฝากระโปรงหน้าทรงเหลี่ยม, ประตูแบบปีกนกเอกลักษณ์ของค่าย สำหรับรุ่นที่ใช้ขุมพลัง V12 โดยใช้เป็นครั้งแรกใน Countach ต้นตำรับ, ช่องลมข้างประตูแบบสามเหลี่ยม และ ล้อลายแป้นหมุนโทรศัพท์ทรงกลมย้อนยุค ขนาด 20 -21 นิ้ว
Lamborghini Countach LPI 800-4 เปิดตัวเมื่อวันที่ 13 สิงหาคม 2021 มีกำหนดการเริ่มส่งมอบทั่วโลกตั้งแต่ไตรมาสแรกของปี 2022 และผลิตจำนวนจำกัด 112 คัน เป็นสาเหตุให้ในขณะที่รถยนต์รุ่นนี้อยู่ในระหว่างการพัฒนา มีรหัสเรียกภายในว่า LP112
จังหวัดพระนคร
จังหวัดพระนคร เป็นจังหวัดในอดีตของประเทศไทย ตั้งอยู่ทางฝั่งตะวันออกของแม่น้ำเจ้าพระยา มีขึ้นในช่วง พ.ศ. 2408–2515 ก่อนที่จะรวมกับจังหวัดธนบุรี เป็นกรุงเทพมหานครในปัจจุบัน
จังหวัดพระนคร ก่อตั้งขึ้นเมื่อ พ.ศ. 2408 มีเขตการปกครอง 13 อำเภอ เดิมมีฐานะเป็น อำเภอชนะสงคราม ขึ้นกับกรมนครบาล มีที่ว่าการอำเภอตั้งอยู่ที่ถนนจักรพงษ์ ติดกับวัดชนะสงครามด้านเหนือ
ในวันที่ 15 ตุลาคม พ.ศ. 2458 ได้มีประกาศยกเลิกอำเภอชั้นในแต่เดิมและตั้งอำเภอชั้นในขึ้นใหม่ 25 อำเภอ
ต่อมาในวันที่ 12 มีนาคม พ.ศ. 2471 รัชสมัยพระบาทสมเด็จพระปกเกล้าเจ้าอยู่หัว ได้มีการรวมพื้นที่อำเภอพาหุรัด อำเภอสำราญราษฎร์ อำเภอพระราชวัง และอำเภอชนะสงครามเป็นอำเภอเดียวกัน เรียกว่า อำเภอพระนคร ตามประกาศยุบรวมอำเภอและกิ่งอำเภอในจังหวัดพระนครและธนบุรี (ภายหลังได้ยุบอำเภอสามยอดและอำเภอบางขุนพรหมเข้ามารวมด้วย) และในปี พ.ศ. 2515 ได้มีประกาศคณะปฏิวัติจัดระเบียบการปกครองในเขตนครหลวงใหม่ อำเภอพระนครจึงได้รับการเปลี่ยนแปลงฐานะเป็น เขตพระนคร กรุงเทพมหานคร
อาสนวิหารแรน
อาสนวิหารแรน  หรือชื่อเต็มว่า อาสนวิหารนักบุญเปโตรแห่งแรน  เป็นอาสนวิหารโรมันคาทอลิกและเป็นที่ตั้งของอัครมุขนายกประจำอัครมุขมณฑลแรน ตั้งอยู่ในเขตเมืองแรนในจังหวัดอีเลวีแลน แคว้นเบรอตาญ ประเทศฝรั่งเศส สร้างขึ้นเพื่ออุทิศแด่นักบุญเปโตร
อาสนวิหารแรนได้รับการขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1906
สถานที่ตั้งของอาสนวิหารเคยเป็นที่ตั้งของอาสนวิหารเก่าแก่มาตั้งแต่สมัยช่วงคริสต์ศตวรรษที่ 6 โดยเป็นที่ตั้งของมุขมณฑล ซึ่งต่อมาได้ถูกแทนด้วยอาคารทรงกอทิกในช่วงคริสต์ศตวรรษที่ 12 ซึ่งต่อมาภายหลังในปี ค.ศ. 1490 หอระฆังและหน้าบันวิหารฝั่งทิศตะวันตกได้ถล่มลง ส่วนหน้าบันและหอระฆังที่ทำจากหินแกรนิตอย่างเห็นอยู่ในปัจจุบันนั้นเป็นรูปแบบสถาปัตยกรรมคลาสสิกที่ถูกสร้างใหม่โดยกินเวลาสร้างประมาณเกือบ ๆ สองร้อยปี โดยการก่อสร้างแบ่งเป็นช่วงใหญ่ ๆ ทั้งหมด 4 ช่วง โดยชั้นล่างสุดสร้างระหว่างปี ค.ศ. 1541 ถึง ค.ศ. 1543 ต่อมา ค.ศ. 1640 ถึง ค.ศ. 1654 (โดยตูว์กาล การิส) ช่วงต่อมาระหว่างปี ค.ศ. 1645 ถึง ค.ศ. 1678 (โดยปีแยร์ กอร์บีโน) และท้ายสุดผู้ที่สร้างหอระฆังทั้งสองจนสำเร็จ คือระหว่างปี ค.ศ. 1679 ถึง ค.ศ. 1704 โดยฟร็องซัว โอเก ด้วยความสูงที่ 48 เมตร และมีตราลัญจกรประจำพระเจ้าหลุยส์ที่ 14 แห่งฝรั่งเศส ตั้งอยู่ระหว่างหอระฆังทั้งสอง
ต่อมาได้เกิดอัคคีภัยครั้งใหญ่ในปึ ค.ศ. 1720 อาสนวิหารแรนได้รอดจากเพลิงไหม้มาอย่างปาฏิหาริย์ โดยเพลิงได้ลุกลามมาในบริเวณใกล้เคียงห่างไปเพียงไม่กี่สิบเมตรจากตัววิหาร ซึ่งต่อมาส่วนแขนกางเขนและบริเวณร้องเพลงสวดที่ชำรุดมาแต่เดิมได้ถล่มลงกลางพิธีมิสซาในปี ค.ศ. 1754 และในที่สุดจึงได้มีการสร้างวิหารด้านในใหม่ทั้งหมด ยกเว้นเพียงส่วนหน้าบันและหอระฆังที่เพิ่งสร้างเสร็จไว้เท่านั้น โดยเริ่มรื้อถอนและก่อสร้างในปี ค.ศ. 1762 หลังจากได้รับพระบรมราชานุญาตจากพระเจ้าหลุยส์ที่ 15 ในแบบสถาปัตยกรรมแบบนีโอคลาสสิก โดยได้ทำการรื้อถอนอาคารเดิมเสร็จสิ้นในปี ค.ศ. 1768 และต่อมาได้ประสบปัญหาเงินทุนอย่างหนัก จนในที่สุดการก่อสร้างได้เริ่มขึ้นเมื่อ ค.ศ. 1787 และหยุดชะงักลงในระหว่างช่วงการปฏิวัติฝรั่งเศส จนในที่สุดกลับมาสร้างต่อเมื่อปี ค.ศ. 1816 จนเสร็จสิ้นในปี ค.ศ. 1844
อาสนวิหารแรนเป็นอาสนวิหารในรูปแบบผสมผสานระหว่างนีโอคลาสสิก (ตัวอาคาร) เหนือจุดตัดกลางโบสถ์มีโดมและรูตรงกลางโดม กับสถาปัตยกรรมคลาสสิก (หน้าบันและหอระฆังคู่)
ในระหว่างการรื้อถอนและก่อสร้างนั้น ได้ใช้โบสถ์แม่พระและนักบุญเมอแลนเป็นอาสนวิหารแทน (pro-cathedral) ชั่วคราว
พรหมัน
ตามความเชื่อในศาสนาฮินดู พรหมัน (อ่านว่า "พฺรม-มัน"; ) คือความเป็นจริงสูงสุด เป็นสิ่งสัมบูรณ์ ไม่มีรูปร่าง ไร้ขีดจำกัด เป็นพระวิญญาณบริสุทธิ์ เป็นที่มาและจุดหมายปลายทางของสรรพสิ่งในสกลจักรวาล
คัมภีร์อุปนิษัทระบุว่าสรรพสัตว์รับรู้พรหมันได้ใน 2 ลักษณะ คือ
ปรัชญาฮินดู.
ปรัชญาฮินดูแต่ละสำนักอธิบายลักษณะของพรหมันแตกต่างกันไป
ฝ่ายอไทฺวตะ เวทานตะ ตีความว่า นิรคุณพรหมันเท่านั้นเป็นพรหมันแท้ ส่วนสคุณพรหมันเป็นพรหมันเทียม เพราะเป็นพลังที่ออกมาจากนิรคุณพรหมันเพื่อมาเกี่ยวข้องสัมพันธ์กับโลกเท่านั้น โดยพลังในทางสร้างเรียกว่า รชะคุณ (พระพรหม) พลังทางธำรงรักษาเรียกว่า สัตตวะคุณ (พระวิษณุ) พลังในทางทำลายล้างเรียกว่า ตมสะคุณ (พระศิวะ) พลังทั้งสามนี้เรียกโดยรวมว่า ตรีมูรติ
ฝ่ายวิศิษฏาไทฺวตะ เวทานตะ อธิบายว่า นิรคุณพรหมันและสคุณพรหมันเป็นพรหมันแท้อันเดียวกัน เพียงแต่มี 2 ลักษณะ
ซูซูกิ เออร์ติกา
ซูซูกิ เออร์ติกา  เป็นรถยนต์เอนกประสงค์ขนาดเล็กมาก (Mini MPV) ซึ่งผลิตโดยซูซูกิ เริ่มผลิตในปี พ.ศ. 2555 เพื่อเข้ามาแทนรถรุ่นเก่า คือ ซูซูกิ เอพีวี  โดยเปิดตัวใน 2 ประเทศแรกคืออินเดียและอินโดนีเซีย ในเดือนเมษายน พ.ศ. 2555 เนื่องจากอินเดีย ถือเป็นตลาดหลักสำหรับซูซูกิในตลาดโลกโดยเฉพาะ และในอินโดนีเซียถือเป็นตลาดหลักของรถ Minivan ต่อมาจึงได้เปิดตัวในประเทศจีนโดยบริษัท Changan Suzuki
ซูซูกิ เออร์ติกา เป็นรถที่ทางซูซูกิ พัฒนาร่วมกันบริษัท Maruti บริษัทร่วมทุนในอินเดียและสร้างขึ้นบนพื้นฐานของรถยนต์นั่งขนาดเล็กอย่าง ซูซูกิ สวิฟท์  แตกต่างจากรุ่นเก่าอย่างซูซูกิ เอพีวี ซึ่งสร้างบนพื้นฐานของรถกระบะขนาดเล็ก ซูซูกิ แครี่  จึงทำให้เออร์ติกามีความหรูหราขึ้นมากกว่าเอพีวี นอกจากนี้ ในอินเดียจะมีชื่อในการทำตลาดคือ มารูติ เออร์ติกา และในอินโดนีเซียมีการผลิตให้กับมาสด้าในชื่อ มาสด้า VX-1
ซูซูกิ เออร์ติกา มีการผลิตตัวถังเอ็มพีวี 5 ประตู ขับเคลื่อนล้อหน้า มีเครื่องยนต์ดีเซล 1.3 ลิตรซึ่งสั่งซื้อเครื่องยนต์มาจาก Fiat รุ่น "D13A" และเครื่องยนต์เบนซิน 1.4 ลิตร รุ่น "K14B" มีระยะฐานล้อ 2,740 มม. ยาว 4,265 มม. กว้าง 1,685 มม. สูง 1,695 มม. และน้ำหนักตัวรถอยู่ที่ 1,180 กก. มีเกียร์ธรรมดา 5 สปีด และเกียร์อัตโนมัติ 4 สปีด
ในประเทศไทย บริษัท ซูซูกิ มอเตอร์ (ประเทศไทย) จำกัด ได้นำเข้าซูซูกิ เออร์ติกามาจากอินโดนีเซีย โดยเป็นรุ่นเอ็มพีวี 5 ประตู เครื่องยนต์เบนซิน 1.4 ลิตร เกียร์ธรรมดาและเกียร์อัตโนมัติ และจะมีแอร์แถวที่ 3 ติดตั้งมาให้ โดยเปิดตัวในวันที่ 19 มีนาคม พ.ศ. 2556 มี นิธิ สมุทรโคจร เป็นพรีเซ็นเตอร์ มีรุ่น GA, GL และ GX ในปี 2559 ได้มีการเปิดตัวไมเนอร์เชนจ์ โดยเพิ่มรุ่น Dreza เข้ามา แล้วตัดรุ่น GA ออกไป และในวันที่ 6 กุมภาพันธ์ 2562 เปิดตัว ซูซูกิ เออร์ติกา รุ่นที่ 2 ขึ้นเป็นรุ่นที่นำเข้าจากประเทศอินโดนีเซีย
โตโยต้าเปิดตัวรถ MPV ขนาดคอมแพคท์แบบเบาะ 3 แถว 7 ที่นั่งรุ่นใหม่ ใช้ชื่อว่า Toyota Rumion เตรียมทำตลาดแอฟฟริกาใต้ในเร็ววันนี้ เบื้องต้นตัวรถไม่ใช่รถที่ผลิตขึ้นมาใหม่แบบทั้งคันเพื่อทำตลาดเฉพาะภูมิภาค แต่เป็นรถที่โตโยต้ารีแบดจ์มาจาก Suzuki Ertiga รุ่นปัจจุบันเจนเนอรชั่น 2 ที่เริ่มทำตลาดมาตั้งแต่ช่วงกลางปี 2018
Suzuki เปิดตัว New Ertiga รุ่นปรับโฉมที่อินเดีย เมื่อเดือนเมษายนที่ผ่านมา ซึ่งแม้จะมีการปรับรูปลักษณ์ไม่มากนัก แต่สิ่งสำคัญในการปรับโฉมครั้งนี้คือการที่รถเอ็มพีวีรุ่นนี้มีหัวใจใหม่เป็นเทคโนโลยีไฮบริด และตอนนี้ดูเหมือนว่าทาง Suzuki กำลังนำรถเอ็มพีวีรุ่นนี้พร้อมหัวใจใหม่ลุยตลาดอาเซียนโดยเริ่มที่อินโดนีเซียก่อน แม้จะมีคำว่าไฮบริดต่อท้ายชื่อรุ่น แต่ Suzuki Ertiga Hybrid ซึ่งเปิดตัวที่อินโดนีเซียก็ไม่ต่างจาก Ertiga ที่เปิดตัวมาก่อนหน้าที่อินเดีย ที่มาพร้อมกับเทคโนโลยีไมลด์ไฮบริดที่เรียกว่า Smart Hybrid Technology ซึ่งใช้เครื่องยนต์ 1.5 ลิตรใหม่ทำงานร่วมกับ Integrated Starter Generator และแบตเตอรีลิเธียมไอออน ซึ่งทำให้รถเอ็มพีวีหัวใจไฮบริดมีกำลังขับเคลื่อน 104.7 แรงม้าที่ 6,000 รอบ/นาที แรงบิดสูงสุด 138 นิวตัน-เมตรที่ 4,400 รอบ/นาที นอกจากนี้ Ertiga Hybrid ที่เพิ่งเปิดตัวในอินโดนีเซียยังมาพร้อมกับการทำงานต่างๆ อย่างระบบ Automatic Start/Stop ระบบนำพลังงานจากการเบรกมาเปลี่ยนเป็นไฟฟ้าเก็บไว้ในแบตเตอรีลิเธียมไอออน รวมทั้งมีระบบ Torque-Assist ที่ช่วยเพิ่มกำลังในการเร่งแซง
ซูซูกิ เออร์ติกา รุ่นที่ 2 (NC).
ปรับปรุงใหม่ Suzuki Ertiga Hybrid.
"Suzuki Ertiga Hybrid เตรียมประกาศราคาอย่างเป็นทางการ 30 พฤศจิกายน นี้ (นำเข้าจากอินโดนีเซีย)"
ซูซูกิ XL7.
ในวันที่ 2 กรกฎาคม 2563 เปิดตัว ซูซูกิ เอ็กซ์แอล 7 รถครอสโอเวอร์ 7 ที่นั่ง ขึ้นเป็นรุ่นที่นำเข้าจากประเทศอินโดนีเซีย มาพร้อมแนวคิด “THINK XL คิดได้เกินคาด ไปได้เกินใคร” ตอบโจทย์ทุกไลฟ์สไตล์นักเลงรถ ด้วยสมรรถนะและฟังก์ชันที่ครบครันที่มาพร้อมดีไซน์สปอร์ต มี ทวีพงษ์ ประทุมวงษ์ ช่างภาพแนวสตรีทระดับโลก, เชฟแวน-เฉลิมพล โรหิตรัตนะ และ บอย Lomosonic เป็นพรีเซ็นเตอร์
เฟร็วยา
ในตำนานนอร์ส เฟร็วยา  เป็นเทพีแห่งความรัก ความงาม ความอุดมสมบูรณ์ ทอง ไสยเวท สงคราม และความตาย นางเป็นเจ้าของสร้อยบรีซิงกาเม็น (Brísingamen) นางสวมเสื้อคลุมขนเหยี่ยว ขี่รถลากที่เทียมด้วยแมวสองตัว พร้อมติดตามด้วยหมูป่าฮิลดิสวีนี (Hildisvíni)
เฟร็วยามีสามีชื่อโอเดอร์ (Óðr) มีลูกสาวสองนางคือโนสส์ (Hnoss) และเกร์เซมี (Gersemi) นางมีพี่ชายร่วมบิดามารดานามว่าเฟรอือร์ โอเดอร์ผู้เป็นสามีได้หายตัวไปบ่อย ๆ เฟร็วยาร้องไห้เป็นทองสีแดง น้ำตาของเธอร่วงตกลงไปยังพื้นโลกและเปลี่ยนเป็นสายแร่ทองคำ เธอได้ออกตามหาสามีภายใต้ชื่อปลอม "Gefn", "Hörn", "Mardöll", "Sýr", "Valfreyja" และ "Vanadís"
เฟร็วยาเป็นเทพีในวงศ์วานีร์ นางปกครองลานโฟลกวังเกอร์ (Fólkvangr) ที่จะรับเอาวิญญาณนักรบครึ่งหนึ่งที่ตายในสนามรบ ขณะที่อีกครึ่งหนึ่งจะไปยังโถงวัลฮ็อลล์ของจอมเทพโอดินน์ โถงโฟลกวังราเป็นที่ตั้งของห้องประทับเซ็สส์รูมนีร์ (Sessrúmnir)
ชื่อเฟร็วยามีการสะกดที่หลากหลาย "Freya", "Frejya", "Freyia", "Frøya", "Frøjya" และ "Freia"
เซลีนดิออน
&lt;timestamp&gt;2013-03-13T10:29:25Z&lt;/timestamp&gt;
&lt;comment&gt;Octahedron80 ย้ายหน้า เซลีนดิออน ไปยัง เซลีนดิออน (อัลบั้ม): การเว้นวรรคยังไม่สามารถแก้ความกำกว...&lt;/comment&gt;
ซูซูกิ คิซาชิ
ซูซูกิ คิซาชิ  เป็นรถยนต์นั่งขนาดกลาง (Mid-Size Car) ที่ผลิตโดยซูซูกิ เมื่อปี พ.ศ. 2552 ซูซูกิ คิซาชิ เป็นรถยนต์นั่งขนาดกลางรุ่นแรกของซูซูกิที่ซูซูกิพัฒนาด้วยตนเอง เนื่องจากในช่วงก่อนหน้านั้น ซูซูกิ มีรถขนาดกลางอยู่แล้วรุ่นหนึ่ง คือ ซูซูกิ เวโรน่า  ซึ่งเป็นรถที่แลกเปลี่ยนกับแดวู มอเตอร์สผลิตในช่วงปี พ.ศ. 2547-2549 ในตลาดอเมริกา ซึ่งไม่ประสบความสำเร็จเท่าที่ควร แต่เนื่องจากในขณะนั้นซูซูกิต้องการขยายไลน์รถยนต์เพิ่มให้ครบทุกความต้องการ ซึ่งเป็นความหวังของซูซูกิ มอเตอร์เช่นกัน
ซูซูกิ คิซาชิ เป็นรถยนต์ที่มีชื่อแปลเป็นภาษาไทยได้ว่า โหมโรง เช่นเดียวกับคำว่า Prelude ซึ่งเป็นชื่อรถสปอร์ตรุ่นหนึ่งของฮอนด้า มีฐานการประกอบอยู่ที่ชิซุโอะกะ ประเทศญี่ปุ่น เริ่มจำหน่ายครั้งแรกในสหรัฐอเมริกาวันที่ 30 กรกฎาคม พ.ศ. 2552 และหยุดการจำหน่ายในเดือนพฤศจิกายน พ.ศ. 2555 เริ่มจำหน่ายในญี่ปุ่นวันที่ 21 ตุลาคม พ.ศ. 2552 เริ่มจำหน่ายในอเมริกาเหนือวันที่ 1 ธันวาคม พ.ศ. 2552 เริ่มจำหน่ายในออสเตรเลียและนิวซีแลนด์วันที่ 11 พฤษภาคม พ.ศ. 2553 และครั้งล่าสุดมีจำหน่ายที่อินเดีย วันที่ 2 กุมภาพันธ์ พ.ศ. 2554 โดยเป้าหมายคือการเป็นรถส่งสารแบรนด์ Suzuki DNA ให้แข็งแกร่งมากขึ้นพร้อมแข่งขันกับคู่แข่งซึ่งเป็นรถที่มีคุณภาพ มีรางวัลรับประกันได้ และขยายไลน์สินค้าให้ครอบคลุมทุกความต้องการนอกเหนือจากรถยนต์นั่งขนาดเล็ก รถจักรยานยนต์ และรถเอนกประสงค์
ซูซูกิ คิซาชิมีตัวถัง 1 แบบคือ ซีดาน 4 ประตู วางเครื่องยนต์อยู่ด้านหน้า มีระบบขับเคลื่อนล้อหน้าและระบบขับเคลื่อนสี่ล้อ ใช้เครื่องยนต์เบนซิน 2.4 ลิตร พร้อมกับเกียร์ธรรมดา 6 สปีด และเกียร์อัตโนมัติแบบ CVT มีระยะฐานล้อ 2,700 มม. ความยาว 4,650 มม. ความกว้าง 1,820 มม. และความสูง 1,480 มม.
รายชื่อเมืองในประเทศแอลจีเรีย
รายชื่อนครในประเทศอันดอร์รา
รายชื่อเมืองในประเทศแองโกลา
ธงในประเทศอิหร่าน
รายชื่อธงในประเทศอิหร่าน
ตารางข้างล่างนี้แสดงภาพธงต่างๆที่ใช้ในประเทศสาธารณรัฐอิสลามอิหร่าน.
ตัวบ่งชี้วัตถุดิจิทัล
มกุฎราชกุมารโซฮย็อน
องค์ชายรัชทายาทโซฮยอน (소현세자, 昭顯世子, 1612-1645) เป็นพระราชโอรสองค์ใหญ่ในพระเจ้าอินโจกับพระมเหสีอินรยอล ตระกูลฮัน องค์ชายโซฮยอนถูกส่งไปเป็นองค์ประกันของราชวงศ์ชิงที่เสิ่นหยางตามข้อตกลงหลังสิ้นสุดสงครามในปีค.ศ.1636 และเมื่อราชวงศ์ชิงยึดเมืองหลวงของราชวงศ์หมิงได้แล้วจึงย้ายไปอยู่ที่ปักกิ่งในค.ศ.1644 และมีการติดต่อกับ จอห์น อดัม อยู่เสมอ และทรงสิ้นพระชนม์ใน ค.ศ.1645 หลังจากนิวัติกลับโชซอนได้ไม่นาน
องค์ชายโซฮยอนได้รับการสถาปนาเป็นมกุฎราชกุมารในค.ศ.1625 เมื่อพระราชบิดาได้เสด็จขึ้นครองราชย์ในค.ศ.1623 ทรงเข้าพิธีอภิเษกสมรสกับลูกสาวของคังซ๊อกกี ในช่วงที่แมนจูรุกรานโชซอนครั้งที่สองในค.ศ.1636 องค์ชายโซฮยอนทรงลี้ภัยไปอยู้ที่ป้อมนัมฮันพร้อมกับพระเจ้าอินโจแต่เมื่อเกาะคังฮวาถูกแมนจูยึดครองสำเร็จ พระเจ้าอินโจจึงต้องยอมจำนนต่อจักรพรรดิหวงไท่จี๋ องค์ชายโซฮยอนจึงเอาพระองค์เองไปเป็นองค์ประกันที่เสิ่นหยางพร้อมกับพระชายาและขุนนางอีกหลายคน